कुनै पनि संविधान र संविधान संशोधन अन्तिम हुन सक्दैन । कुनै पनि दलका नेता पनि त्यो दल, वा मुलुकका लागि अन्तिम हुन सक्दैनन् । यी निरन्तर चलिरहने र परिवर्तन भइरहने कुरा हुन्, देश र समाज सधैँ रहिरहन्छन् । अतः पहिलो चरणमा छुटेका दलले आफ्ना सहमति र विमतिका साथ स्पष्ट नीति र योजना बोकेर दोस्रो चरणको निर्वानमा जानुको कुनै विकल्प छैन । उहाँहरूको माग ठीक बाँकी दल बेठीक भन्ने कुरा निर्वाचनमार्फत प्रमाणित गरेर देखाउने यो सुनौलो अवसर पनि हो । कम्तीमा पनि तराईका जनताले यो तथ्यलाई बुझेकै हुनुपर्छ । गलत काम गर्नेलाई दण्ड र असल काम गर्नेलाई पुरस्कृत गर्ने यो महायज्ञमा जनतालाई न्यायाधीश बन्नबाट कसैले रोक्नुहुन्न । अर्थात् मताधिकारबाट कुनै पनि बाहानामा बञ्चित गरिनुहुन्न ।
